Ondes Martenot

Ondes Martenot (; ransk. ’Martenot’n aallot’) on koskettimistollinen sähkösoitin. Soittimen keksi ranskalainen Maurice Martenot (1898–1980) vuonna 1928, ja se on yksi varhaisimmista elektronisista soittimista. Ondes Martenot muistuttaa ulkoisesti sähköurkuja, mutta on teknisesti läheisempää sukua thereminille. Ondes Martenot’n soittaja on ondisti.{https://www.thereminvox.com/stories/instruments/ondes-martenot/ Ondes Martenot] viitattu 15.4.2023

 Toiminta 
Ondes Martenot tuottaa äänen oskillaattoreilla, joiden tuottama signaali ohjataan vahvistimille. Soittimen koskettimien edessä on lanka, johon kiinnitettyä rengasta liikuttamalla soittaja kontrolloi äänen taajuutta. Soittajan vasemmalla puolella on ulosvedettävä laatikko, jossa sijaitsee ondes Martenot’n kontrollipaneeli: siinä on säätimet äänenvoimakkuudelle ja värille, joita soittaja käyttää vasemmalla kädellään. Thereminin tavoin ondes Martinet on monofoninen (yksiääninen) soitin. Ensimmäisissä soittimissa koskettimisto ei ollut toimiva vaan oli vain soittajan visuaalisena apuna. Myöhempiä malleja voitiin soittaa myös koskettimilla, ja koskettimistoa sivusuunnassa liikuttamalla voidaan tuottaa vibratoa: vastaavaa toimintoa on myöhemmin käytetty joissain syntetisaattoreissakin. Soittimeen oli saatavilla neljä erilaista kaiutinta (diffuseur). Ondes Martenot’n ääntä on kuvattu ”eteeriseksi” tai ”aavemaiseksi valitukseksi”.https://www.nytimes.com/2001/08/19/arts/jeanne-loriod-who-transformed-electronic-wails-into-heartfelt-music-dies-at-73.html?exprod=permalink&partner=permalink

 Historia 
Maurice Martenot kehitti soittimen 1920-luvulla perustuen sodanaikaisiin kokeiluihinsa radioiden oskillaattoreilla. Ensimmäinen soitin esiteltiin julkisesti huhtikuussa 1928. Siinä soittaja seisoi soittimen takana, kontrolloiden äänenkorkeutta pitkän langan avullahttp://peterpringle.com/ondes.html , mutta myöhempiä versioita soitettiin istualtaan.

Ranskassa ondes Martenot sai kohtuullisen suosion klassisessa musiikissa. Ensimmäinen soittimelle sävelletty teos oli Dimitrios Levidisin (1885–1951) Poème symphonique pour solo d’Ondes Musicales et Orchestre op. 43B samalta vuodelta. Sen jälkeen monet säveltäjät, kuten Olivier Messiaen, Giacinto Scelsi, Marcel Landowski, Tristan Murail ja Edgar Varèse, ovat käyttäneet sitä teoksissaan. Ensimmäisen tunnetun Ondes Martenot -konserton sävelsi André Jolivet vuonna 1947. Ondes Martenot’ta käytettiin myös elokuvamusiikissa, tunnetuimpia näistä ovat muun muassa Arabian Lawrence (1962)http://www.ondes-martenot.net/omdb/omdb_composition.php?composition=122, Haamujengi (1984) ja Hiidenpata (1985).https://www.filmtracks.com/titles/black_cauldron.html Populaarimusiikissa ondes Martenot’ta on käyttänyt muun muassa Radiohead.

Maailmanlaajuisesti ondes Martenot on jäänyt harvinaiseksi soittimeksi. Martenot ei koskaan lisensoinut sen tuotantoa, vaan valmisti ne tilaustöinä työpajassaan. Soitin oli kallis ja hankalasti siirrettävä sekä helposti särkyvä.https://www.theglobeandmail.com/arts/like-a-theremin-but-more-sophisticated/article1054320/ Alkuperäisten ondes Martenotien tuotanto loppui 1988, ja arvioitu valmistusmäärä on alle 300 soitinta. 2000-luvulla on kuitenkin valmistettu jonkin verran uusia soittimiahttps://www.musicworks.ca/featured-article/featured-article/ondes-martenot-making-new-waves, lisäksi on valmistettu syntetisaattoreita, jotka jäljittelevät ondes Martenot’n kontrolleja ja ääntä.https://www.soundonsound.com/reviews/analogue-systems-french-connection

 Ondes Martenot’n soittajia 
 Christine Ott
 Thomas Bloch
 Jeanne Loriod
 Jonny Greenwood

 Levyjä 
 Naxos: Music for Ondes Martenot (8.555779), Thomas Bloch

 Lähteet 

 Aiheesta muualla 

 Ondes Martenot: Introduction (englanniksi)
 How Jonny saved the Ondes Martenot Video Radiohead-yhtyeen muusikon vaikutuksesta Ondes Martenot'n myöhempiin vaiheisiin. YouTube, 14 min.

Luokka:Sähköiset soittimet